Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 58/12/8803	Košice II, 31.1.2012
EEČ : 2-64-7-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice II
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
V trestnej veci vedenej za prečin krádeže podľa § 212 ods. 2 písm. f) Trestného zákona, ktorého sa mal dopustiť XXXXX na tom skutkovom základe, že 
- v Košiciach, na ul. XXXXX, dňa 18.1.2012 v čase o 10.35 hod., v predajni potravín XXXXX si do plátenej tašky vložil penu na holenie zn. Gilette, balenie 10 ks gazdovských vajec, 2 balenia žuvačiek zn. Winterfresh, ovocný čaj zn. BOP a 3 balenia semien na sadenie repy v hodnote celkom 7,73 € a takto bez zaplatenia prešiel cez pokladničnú zónu, čím takto pre poškodeného Kaufland Slovenská republika v.o.s., XXXXX, XXXXX XXXXX,  IČO: XXXXX, spôsobil odcudzením vecí škodu vo výške 7,73 €, pričom rozkazom Obvodného úradu v Košiciach, sp. zn. XXXXX zo dňa 18.5.2011, právoplatným dňa 10.6.2011, bol za priestupok proti majetku postihnutý.   

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného príslušníka Okresného riaditeľstva PZ Obvodného oddelenia XXXXX - Západ, sp. zn. ORP-XXXXX/ZA-KE-2011 zo dňa 18.1.2011 bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku XXXXX vznesené obvinenie za prečin krádeže podľa § 212 ods. 2 písm. f) Trestného zákona pre skutok, že v Košiciach, na ul. XXXXX, dňa 18.1.2012 v čase o 10.35 hod., v predajni potravín XXXXX si do plátenej tašky vložil penu na holenie zn. Gilette, balenie 10 ks gazdovských vajec, 2 balenia žuvačiek zn. Winterfresh, ovocný čaj zn. BOP a 3 balenia semien na sadenie repy v hodnote celkom 7,73 € a takto bez zaplatenia prešiel cez pokladničnú zónu, čím takto pre poškodeného Kaufland Slovenská republika v.o.s., XXXXX, XXXXX XXXXX,  IČO: XXXXX, spôsobil odcudzením vecí škodu vo výške 7,73 €, pričom rozkazom Obvodného úradu v Košiciach, sp. zn. XXXXX zo dňa 18.5.2011, právoplatným dňa 10.6.2011, bol za priestupok proti majetku postihnutý.   

Obvinený XXXXX spáchanie zisteného skutkového stavu priznal v plnom rozsahu a svoje konanie úprimne ľutuje s tým, že ani nevie prečo tovar odcudzil, keďže pri sebe mal dostatok peňazí, pričom do budúcna sa už takéhoto konania nedopustí.  

Priznanie obvineného korešponduje aj s výpoveďou zástupcu poškodenej spoločnosti XXXXX XXXXX a pracovníka SBS XXXXX, pričom skutkové zistenia sú taktiež objektivizované listinnými dôkazmi vo veci a to zápisom o udalosti, vyčíslením spôsobenej škody, úradným záznamom o zaistení osoby a rozkazom Obvodného úradu v Košiciach, sp. zn. XXXXX. 

Po poučení podľa ustanovení § 216 Trestného poriadku dňa 14.6.2011 obvinený XXXXX dal výslovný súhlas, aby prokurátor po skončení vyšetrovania predmetné trestné stíhanie vedené proti jej osobe podmienečne zastavil.
	
	Pre poškodeného Kaufland Slovenská republika v.o.s., XXXXX, XXXXX XXXXX,  IČO: XXXXX škoda nevznikla, keďže odcudzený tovar bol v nepoškodenom stave vrátený. 

Obvinený XXXXX z miesta bydliska nie je bližšie charakterizovaný. Je starobný dôchodca. Doposiaľ nebol súdne trestaný. 

Podľa § 216 ods. 2 Trestného poriadku bola obvinenému XXXXX určená skúšobná doba v trvaní 12 mesiacov, ktorá začína plynúť právoplatnosťou tohto rozhodnutia. 

Podľa § 217 ods. 1 Trestného poriadku, ak obvinený v priebehu skúšobnej doby povedie riadny život, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 

S poukazom na všetky uvedené skutočnosti, keďže horná hranica predmetného trestného činu neprevyšuje 5 rokov, obvinený dal výslovný súhlas na podmienečné zastavenie trestného stíhania, k trestnému činu sa priznal a jeho spáchanie oľutoval, považujem toto rozhodnutie podľa § 216 Trestného poriadku o podmienečnom zastavení trestného stíhania za dostačujúce a dôvodné a mám za to, že využitie odklonu v trestnom konaní formou podmienečného zastavenia trestného stíhania bude mať na obvineného XXXXX pozitívny motivačný stimul k vyvarovaniu sa podobných excesov z riadneho života v budúcnosti.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Kamil Lehotský
prokurátor